**Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.5. pasākuma “Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu” otrās projektu iesniegumu atlases kārtas   
seminārā ietvaros uzdotie jautājumi un atbildes uz tiem**

|  |  |
| --- | --- |
| **Jautājums** | **Atbilde** |
| Vai tiks saglabāts tas pats projekta finansējums kā piem. Consolidator grantiem? | Ņemot vērā, ka projekti 1.1.1.5.pasākuma 2.kārtā tiks pārfinansēti, tad finansējuma apjoms būs nemainīga, bet, ja projekta īstenošanas termiņš tiks saīsināts, tad katra situācija tiks vērtēta individuāli (vai izmaksas ir jāsamazina vai tomēr nē). |
| Vai apliecinājumi ir jāparaksta vēl ar e-parakstu? Vai arī pietiek ar KPVIS apstiprinājumu? | Projekta iesniedzēja apliecinājums par atbilstību pētniecības un zināšanu izplatīšanas organizācijai (*atbilstoši atlases nolikuma 4.pielikuma veidlapai),* kā arī sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā (*atbilstoši atlases nolikuma 5.pielikuma veidlapai*), kas tiek pievienoti KPVIS, skaitās kā daļa no projekta iesnieguma un tie nav atsevišķi jāparaksta. |
| Vai secība mainās, ja veic pieteikumiem kvalitātes uzlabošanu? | Nē, secība nemainās, ja projekta iesniegums saņem lēmumu “jā, ar nosacījumu”, bet mainās gadījumā, ja projekts tiek noraidīts. |
| Vai var netulkotot pielikumus? Tas maksā un aizņem laiku. | Nav jātulko [atlases nolikuma](https://www.cfla.gov.lv/lv/media/16419/download?attachment) 7.3. un 7.4. punktā noteiktie pielikumi. |
| Apotuvenmi kad ir plānota 1115k vērtēšanas komisija? | Katrs projekts tiks vērtēts to iesniegšanas kārtībā, projekta vērtēšanu jāpabeidz maksimāli 3.mēnešus pēc projekta iesniegšanas. |
| Kuri ir noraidāmie kritēriji? | Kritēriji, kuru iespējamais vērtējums ir tikai  “jā vai nē” jeb tā sauktie noraidāmie kritēriji ir:   * 3.1.kritērijs “Projekta iesniegums atbilst SAMP MK noteikumos noteiktajām un SAMP ietvaros atbalstāmajām Eiropas Savienības pētniecības un inovācijas pamatprogrammas “Apvārsnis Eiropa” (turpmāk – programma "Apvārsnis Eiropa") un 10. Ietvara programmas apakšprogrammām.”; * 3.2.kritērijs “Projekta pieteikums ir pārvarējis noteikto kvalitātes slieksni programmas "Apvārsnis Eiropa" projektu pieteikumu vērtēšanā.”   Lūdzu skatīt [2. pielikumu projektu iesniegumu atlases nolikumam “Projekta iesnieguma vērtēšanas kritēriju piemērošanas metodika](https://www.cfla.gov.lv/lv/media/16425/download?attachment)” |